EL Επίσημη Εφημερίδα της Ευρωπαϊκής Ένωσης C 37/13

Πληροφορίες που διαβιβάζουν τα κράτη μέλη για τις κρατικές ενισχύσεις οι οποίες χορηγούνται βάσει του κανονισμού (ΕΚ) αριθ. 1857/2006 της Επιτροπής για την εφαρμογή των άρθρων 87 και 88 της συνθήκης EK στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001

2011/C 37/08

Αριθ. Ενίσχυσης: XA 69/10

Κράτος μέλος: Βασίλειο της Ισπανίας

Περιφέρεια: Comunidad Autónoma de Canarias

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Ayudas urgentes y de carácter excepcional para reparar los daños producidos por las lluvias en el Archipiélago los días 31 de enero y 1 y 2 de febrero de 2010, previstas en el artículo 6, del Decreto no 12/2010, a excepción de las relativas a la reparación de daños en infraestructuras de industrialización y comercialización de productos agrícolas de las entidades comercializadoras (apartado 4 del artículo 6) que se acogen al Reglamento (CE) no 1998/2006, «de mínimis»

Νομική βάση: Artículo 6 del Decreto Territorial no 12/2010, de 4 de febrero, de ayudas y medidas urgentes y de carácter excepcional para reparar los daños producidos por las lluvias en el Archipiélago los días 31 de enero y 1 y 2 de febrero de 2010 (B.O.C. no 26 de 9 de febrero de 2010), a excepción de las destinadas a la reparación de daños en infraestructuras de industrialización y comercialización de productos agrícolas de las entidades comercializadoras que se acogen como ya se ha señalado al Reglamento (CE) no 1998/2006, «de mínimis».

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Τετρακόσιες χιλιάδες ευρώ (400 000 EUR)

Μέγιστη ένταση ενίσχυσης: Σύμφωνα με το άρθρο 6 του προαναφερθέντος διατάγματος αριθ. 12/2010 της 4ης Φεβρουαρίου 2010, το ύψος των ενισχύσεων μπορεί να φτάσει έως το 90 % των ζημιών που προκαλούνται. Το μέγεθος των απωλειών καθορίζεται, σύμφωνα με το άρθρο 6 παράγραφος 6 στοιχείο δ) του εν λόγω διατάγματος, από την έκθεση σχετικά με τις ζημίες η οποία καταρτίζεται από τη σχετική υπηρεσία του αρμόδιου Νησιωτικού Συμβουλίου (Cabildo Insular). Εντούτοις, η ενίσχυση δεν επιτρέπεται σε καμία περίπτωση να υπερβεί τη διαφορά μεταξύ της αξίας της ζημίας που προκαλείται και του ποσού που προέρχεται από άλλες ενισχύσεις ή αποζημιώσεις, οι οποίες κηρύσσονται συμβιβάσιμες ή συμπληρωματικές, που ενδέχεται να καταβληθούν για τους ίδιους λόγους από άλλες διοικητικές αρχές, δημόσιους οργανισμούς, εθνικούς ή διεθνείς, ή από οποιονδήποτε άλλο οικονομικό φορέα, με δημόσιους ή ιδιωτικούς πόρους, ή οι οποίες προέρχονται από τα ποσά που καταβάλλονται βάσει ασφαλιστήριων συμβολαίων.

Στην περίπτωση των ενισχύσεων που καταβάλλονται για τις ζημίες που προκαλούνται στα μέσα παραγωγής και τις υποδομές στο γεωργικό τομέα, σύμφωνα με όσα προβλέπονται στο άρθρο 6 παράγραφος 4 του διατάγματος αριθ. 12/2010 της 4ης Φεβρουαρίου 2010, η αποτίμηση των ζημιών γίνεται εφαρμόζοντας το ποσοστό των ζημιών που έχουν εξακριβωθεί στο κόστος που εγκρίνεται από τη Γενική Διεύθυνση Γεωργίας, με χρήση των προτύπων που θεσπίζονται προς τον σκοπό αυτό.

Η εν λόγω αποζημίωση μειώνεται ωστόσο κατά 50 % στην περίπτωση των γεωργών ή των κτηνοτρόφων οι οποίοι δεν έχουν συνάψει ασφαλιστική σύμβαση που καλύπτει τουλάχιστον το 50 % της μέσης ετήσιας παραγωγής, κατ’ εφαρμογή του άρθρου 11 παράγραφος 8 του κανονισμού (ΕΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων.

Παρομοίως, εάν οι πιστώσεις είναι ανεπαρκείς για να ικανοποιηθούν όλες οι αιτήσεις, το ποσοστό χρηματοδότησης των ενισχύσεων ενδέχεται να μειωθεί για όλους τους υποψηφίους, έως να εξαντληθούν οι διαθέσιμοι πόροι.

Ημερομηνία εφαρμογής: Από την ημερομηνία που πληρούνται οι διατάξεις του άρθρου 20 του κανονισμού (ΕΚ) αριθ. 1857/2006 της Επιτροπής, της 15ης Δεκεμβρίου 2006, σύμφωνα με την ένατη πρόσθετη διάταξη του διατάγματος αριθ. 12/2010, της 4ης Φεβρουαρίου 2010, με την οποία καθιερώνεται η ανασταλτική ρήτρα για τις ενισχύσεις που διέπονται από τις διατάξεις του άρθρου 6 του συγκεκριμένου διατάγματος, με εξαίρεση τις ενισχύσεις εκείνες, προορισμός των οποίων είναι η αποκατάσταση των ζημιών που έχουν υποστεί οι υποδομές βιομηχανικής μεταποίησης ή εμπορίας των γεωργικών προϊόντων των επιχειρήσεων εμπορίας που είναι επιλέξιμες (με βάση το άρθρο 6 παράγραφος 5 του διατάγματος αριθ. 167/2009), δυνάμει του κανονισμού (ΕΚ) αριθ. 1998/2006 της Επιτροπής, της 15ης Δεκεμβρίου 2006, για την εφαρμογή των άρθρων 87 και 88 της συνθήκης στις ενισχύσεις ήσσονος σημασίας («de minimis»).

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Έως τις 31 Δεκεμβρίου 2010 ή έως να εξαντληθούν οι πιστώσεις που προορίζονται για τη χρηματοδότηση των εν λόγω ενισχύσεων (400 000 EUR).

Στόχος της ενίσχυσης: Οι προβλεπόμενοι στόχοι είναι ταυτόσημοι με τους αναφερόμενους στο διάταγμα αριθ. 12/2010 και πληρούν τις προϋποθέσεις του άρθρου 11 του κανονισμού (ΕΚ) αριθ. 1857/2006 της Επιτροπής·

Η ακαθάριστη ένταση της ενίσχυσης δεν πρέπει να υπερβαίνει το 80 %, και το 90 % σε μειονεκτικές περιοχές ή στις περιοχές που αναφέρονται στο άρθρο 36 στοιχείο α) σημεία i), ii) και iii) του κανονισμού (ΕΚ) αριθ. 1698/2005, όπως αυτές καθορίζονται από τα κράτη μέλη σύμφωνα με τα άρθρα 50 και 94 του εν λόγω κανονισμού, της μείωσης των εσόδων από την πώληση του προϊόντος λόγω των δυσμενών καιρικών συνθηκών. Η μείωση αυτή στο εισόδημα υπολογίζεται με αφαίρεση:

Από το ανώτατο ποσό των ζημιών που είναι επιλέξιμες για ενίσχυση σύμφωνα με την παράγραφο 1 πρέπει να αφαιρούνται:

Βάσει του άρθρου 6 του διατάγματος αριθ. 12/2010, της 25ης Φεβρουαρίου 2010, παρέχονται οι εξής ενισχύσεις:

α) Στις εκμεταλλεύσεις εκτροφής ζώων, οι απώλειες που προκαλούνται συνεπεία των ζημιών που καταγράφονται στις εκτάσεις που χρησιμοποιούνται για την κτηνοτροφία, υπό τον όρο ότι τα ζώα των συγκεκριμένων εκμεταλλεύσεων καλύπτονται από κάποια ασφαλιστική ρήτρα του προγράμματος συνδυασμένων γεωργικών ασφαλίσεων.

β) Οι απώλειες που καταγράφονται στις γεωργικές και κτηνοτροφικές εκμεταλλεύσεις, για τις οποίες δεν είχε αρχίσει να τρέχει, κατά την ημερομηνία επέλευσης της ζημίας, η αντίστοιχη χρονική περίοδος ασφαλιστικής κάλυψης, πάντοτε υπό τον όρο ότι η σύναψη της ασφάλειας είχε γίνει κατά την προηγούμενη περίοδο εμπορίας.

γ) Στις γεωργικές και κτηνοτροφικές εκμεταλλεύσεις οι οποίες καλύπτονται από έγκυρο ασφαλιστήριο συμβόλαιο στο πλαίσιο του προγράμματος συνδυασμένων γεωργικών ασφαλίσεων κατά τη χρονική στιγμή επέλευσης της ζημίας. Οι εκμεταλλεύσεις αυτές εισπράττουν αποζημίωση για τις ζημίες που δεν καλύπτονται από το εν λόγω καθεστώς.

δ) Οι ζημίες που προκαλούνται στις γεωργικές και κτηνοτροφικές εκμεταλλεύσεις, οι οποίες δεν εντάσσονται στο τρέχον πρόγραμμα συνδυασμένων γεωργικών ασφαλίσεων, εκτός εάν οι προαναφερόμενες εκμεταλλεύσεις καλύπτονται από κάποια άλλη μορφή ασφάλισης.

Η αποζημίωση για τις απώλειες που προκαλούνται στις κτηνοτροφικές εκμεταλλεύσεις, συνεπεία των ζημιών που καταγράφονται στις εκτάσεις που χρησιμοποιούνται για την κτηνοτροφία, παρέχεται υπό μορφή πληρωμών, έτσι ώστε να καλύπτονται οι πρόσθετες δαπάνες για τη διατροφή των ζώων.

Για τον προσδιορισμό του ύψους της αποζημίωσης που καταβάλλεται στις γεωργικές εκμεταλλεύσεις συνυπολογίζονται οι απώλειες που σημειώθηκαν στην αναμενόμενη παραγωγή για το αντίστοιχο έτος εμπορίας. Για το σκοπό αυτό λαμβάνονται υπόψη, κατά περίπτωση, οι όροι και οι διαδικασίες που καθορίζονται στο καθεστώς γεωργικών ασφαλίσεων.

Οι ενισχύσεις που προβλέπεται να διατεθούν για τη γεωργική και κτηνοτροφική παραγωγή προορίζονται για τους κατόχους των γεωργικών εκμεταλλεύσεων, οι οποίοι έχουν υποστεί απώλειες ίσες ή ανώτερες από το 30 % της παραγωγής.

Σχετικός(-οί) κλάδος(-οι):

— Στον κλάδο της ζωικής παραγωγής: αίγες, κουνέλια, πουλερικά και μέλισσες.

— Στον κλάδο της φυτικής παραγωγής: καρποί που καλλιεργούνται σε εύκρατα κλίματα, υποτροπικοί καρποί (μπανάνες, παπάγια, αβοκάντο …), σταφύλια, λαχανικά (πατάτες) και καλλωπιστικά φυτά.

Ονομασία και διεύθυνση της χορηγούσας αρχής:

Consejería de Agricultura, Ganadería, Pesca y Alimentación (Dirección General de Agricultura) Avda. José Manuel Guimerá, 10 Edificio de Servicios Múltiples II, Planta 3a 38071 Santa Cruz de Tenerife ESPAÑA

Διεύθυνση στο Διαδίκτυο: http://www.gobcan.es/agricultura/otros/reglamento_CE_pynes.htm

Λοιπές πληροφορίες: —

Αριθ. Ενίσχυσης: XA 150/10

Κράτος μέλος: Γαλλία

Περιφέρεια: Département de l’Ain

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Appui technique à l’amélioration des performances des filières (Ain)

Νομική βάση: Articles L 1511-2, L 3231-2 et 3232-1 du code général des collectivités territoriales; délibération du Conseil général de l’Ain

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: 440 000 EUR

Μέγιστη ένταση ενίσχυσης: 80 %

Το ποσοστό ενίσχυσης κυμαίνεται ανάλογα με το είδος δράσης, ως εξής:

50 % για τους χάρτες ορθών πρακτικών και την παροχή τεχνικής υποστήριξης στους παραγωγούς γαλακτοκομικών προϊόντων

70 % για την παροχή τεχνικής υποστήριξης με σκοπό τη βελτίωση της παραγωγής τυποποιημένων προϊόντων (άρθρο 15)

80 % για την παροχή τεχνικής υποστήριξης με σκοπό τη βελτίωση των προϊόντων ποιότητας (άρθρο 14)

Ημερομηνία εφαρμογής: Από την ημερομηνία δημοσίευσης του αριθμού καταχώρισης της αίτησης απαλλαγής στην ιστοσελίδα της Γενικής Διεύθυνσης Γεωργίας και Αγροτικής Ανάπτυξης της Επιτροπής.

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Έως τις 31 Δεκεμβρίου 2013, το αργότερο

Στόχος της ενίσχυσης: Το μέτρο εντάσσεται στο πλαίσιο των άρθρων 14 και 15 του κανονισμού (ΕΚ) αριθ. 1857/2006 όσον αφορά τις «ενισχύσεις για την παροχή τεχνικής υποστήριξης στο γεωργικό τομέα».

Στόχος του προαναφερόμενου προγράμματος ενισχύσεων είναι η βελτίωση της παραγωγής γεωργικών προϊόντων στο διαμέρισμα Ain, μέσω ενισχύσεων για την προετοιμασία των χαρτών για τις ορθές πρακτικές και για την παροχή τεχνικής υποστήριξης. Το διαμέρισμα δίνει επιχορηγήσεις για την παροχή τεχνικής υποστήριξης στις μονάδες εκτροφής ζώων, για τα μέτρα παρακολούθησης των γεωργών στη διαδικασία καταχώρισης στις ΠΟΠ ή ακόμα και για τη χάραξη των προδιαγραφών ΠΟΠ στο επίπεδο του διαμερίσματος.

υποστήριξη για την εκπόνηση των χαρτών ορθών πρακτικών

Τα μέτρα προώθησης και η τεχνική υποστήριξη αποτελούν χρήσιμα εργαλεία για να εξωθηθούν οι κτηνοτρόφοι να συμμορφωθούν με τον εθνικό καταστατικό χάρτη ορθών πρακτικών εκτροφής. Κύριο έργο είναι η ενίσχυση των εν λόγω εκστρατειών ευαισθητοποίησης των κτηνοτρόφων, κατάρτισης και καθοδήγησης ομάδων ειδικών εμπειρογνωμόνων σε θέματα γαλακτοκομικών μονάδων ή ελέγχου του γάλακτος, καθώς και περιφερειακών και εθνικών ομάδων εργασίας που είναι επιφορτισμένες με το καθήκον της προσαρμογής στις νέες εξελίξεις, αλλά και, σε τελική ανάλυση, με την αποστολή της ενίσχυσης των μεθόδων αποτελεσματικής διαχείρισης των στοιχείων της πληροφορικής κατά τις επισκέψεις ελέγχου.

τεχνική υποστήριξη με στόχο τη βελτίωση της απόδοσης: αντικείμενο της εν λόγω ενίσχυσης είναι η υποστήριξη πρωτοβουλιών που ενδέχεται να λάβουν ποικίλες μορφές, ως εξής:

παροχή υποστήριξης στους κατόχους εκμεταλλεύσεων που δραστηριοποιούνται στο χώρο της παραγωγής προϊόντων ΠΟΠ ή με σήμα που συμμορφώνεται με τεύχος προδιαγραφών, με βάση τα προσδιοριζόμενα θεματικά αντικείμενα,

παροχή υποστήριξης για την εκπόνηση τεχνικών συστημάτων αναφοράς (και γενετικών συστημάτων, για τις μονάδες εκτροφής ζώων), συγκέντρωση τεχνικών και οικονομικών στοιχείων κατά τη διάρκεια προγραμμάτων κατάρτισης που προορίζονται για γεωργούς, ώστε αυτοί να είναι σε θέση να επωφεληθούν από τις τελευταίες εξελίξεις της τεχνικής στην αντίστοιχη αλυσίδα παραγωγής τους (βοοειδή, προβατοειδή, αιγοειδή, πουλερικά, χοιροειδή, ιπποειδή, δενδροκηπευτική, βιολογικά προϊόντα, κ.λπ.),

παροχή υποστήριξης για τη δημιουργία συστήματος αναφοράς, στόχος του οποίου είναι η αξιοποίηση των δυνατοτήτων διατροφής και ο περιορισμός της διασποράς αζωτούχων αποβλήτων στο περιβάλλον, με αξιόπιστες αναλύσεις της ουρίας με τη βοήθεια υπέρυθρων ακτίνων. Τα αποτελέσματα θα δώσουν τη δυνατότητα παροχής τεχνικών συμβουλών, προσαρμοσμένων σε ένα αποδοτικό και εξισορροπημένο καθεστώς διατροφής, κατά τρόπο ώστε να βελτιστοποιείται η πεπτική λειτουργία των μηρυκαστικών και η παραγωγή γάλακτος,

παροχή εξειδικευμένης υποστήριξης στους κτηνοτρόφους, με δράσεις που εστιάζονται στην επεξεργασία απλών μεθόδων έμπρακτης παρακολούθησης, με αποτέλεσμα η περίοδος εκτροφής των δαμαλίδων να περιορίζεται σε δύο έτη (βλ. τον πίνακα αναφοράς), που οδηγούν σε καθορισμό του επιπέδου περιεκτικότητας σε ωμέγα 3 του γάλακτος, ανάλογα με την εφαρμοζόμενη μέθοδο διατροφής, με τη βοήθεια μετρήσεων με χρήση υπέρυθρων μέσων και, ταυτόχρονα, στη συγκρότηση ενός συστήματος αναφοράς, καθώς και στη βελτιστοποίηση της διαχείρισης των βοσκότοπων, ώστε να μειωθούν οι δαπάνες της γαλακτοκομικής παραγωγής (προβλέπεται η διοργάνωση μαθημάτων κατάρτισης στους βοσκότοπους με τους κτηνοτρόφους, για να μυηθούν στις ορθές πρακτικές).

Οι ενισχύσεις αυτές προορίζονται αποκλειστικά για:

εκμεταλλεύσεις, το μέγεθος των οποίων δεν υπερβαίνει το μέγεθος της ΜΜΕ βάσει του κοινοτικού δικαίου, όπως αυτή καθορίζεται στο παράρτημα Ι του κανονισμού (ΕΚ) αριθ. 800/2008 της Επιτροπής της 6ης Αυγούστου 2008,

εκμεταλλεύσεις οι οποίες δραστηριοποιούνται στην πρωτογενή παραγωγή γεωργικών προϊόντων,

εκμεταλλεύσεις οι οποίες δεν αποτελούν προβληματικές επιχειρήσεις, κατά την έννοια των κοινοτικών κατευθυντήριων γραμμών όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων (ΕΕ C 244 της 1.10.2004).

Σχετικός(-οί) κλάδος(-οι): Όλες οι εκμεταλλεύσεις της γεωργικής αλυσίδας παραγωγής στο διαμέρισμα (γεωργικές εκμεταλλεύσεις υπό μορφή ΜΜΕ)

Ονομασία και διεύθυνση της χορηγούσας αρχής:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Διεύθυνση στο Διαδίκτυο: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/b_ain_bue_a.t._ameliorperf_b2.doc

Λοιπές πληροφορίες: —

Αριθ. Ενίσχυσης: XA 210/10

Κράτος μέλος: Ιταλία

Περιφέρεια: Το σύνολο του εδάφους της χώρας

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Concessione di un contributo per la partecipazione del giovane imprenditore agricolo (o di un proprio collaboratore) a forum per lo scambio di conoscenze tra imprese, a concorsi, mostre e fiere.

Νομική βάση: Legge 15 dicembre 1998, n. 441, recante «Norme per la diffusione e la valorizzazione dell’imprenditoria in agricoltura».

Legge 27 dicembre 2006, n. 296 (legge finanziaria 2007), articolo 1, comma 1068 e comma 1074.

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Το συνολικό ύψος των δαπανών που έχουν προγραμματιστεί ανέρχεται σε 400 000,00 EUR

Μέγιστη ένταση ενίσχυσης: 100 % των επιλέξιμων δαπανών

Ημερομηνία εφαρμογής: Από την ημερομηνία δημοσίευσης του αριθμού καταχώρισης της αίτησης απαλλαγής στην ιστοσελίδα της Γενικής Διεύθυνσης Γεωργίας και Αγροτικής Ανάπτυξης της Ευρωπαϊκής Επιτροπής.

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Η ενίσχυση θα χορηγηθεί έως τις 31 Δεκεμβρίου 2013.

Στόχος της ενίσχυσης: Να ενθαρρυνθεί η συμμετοχή των κατόχων και των εργαζομένων στην εκμετάλλευση σε φόρουμ ανταλλαγής γνώσεων μεταξύ επιχειρήσεων, καθώς και σε διαγωνισμούς, εμπορικές εκθέσεις και πανηγύρεις, δυνάμει του άρθρου 15 παράγραφος 2 εδάφιο δ) του κανονισμού (ΕΚ) αριθ. 1857/2006 της Επιτροπής, της 15ης Δεκεμβρίου 2006 σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001, που έχει δημοσιευθεί στην ΕΕ L 358 της 16.12.2006, σ. 3.

Σχετικός(-οί) κλάδος(-οι): Νέοι επιχειρηματίες στον κλάδο της γεωργίας.

Ονομασία και διεύθυνση της χορηγούσας αρχής:

Ministero delle politiche agricole alimentari e forestali Dipartimento delle politiche competitive del mondo rurale e della qualità Direzione generale della competitività per lo sviluppo rurale Via XX Settembre 20 00187 Roma RM ITALIA

Διεύθυνση στο Διαδίκτυο: http://www.politicheagricole.gov.it/SviluppoRurale/GiovaniAgricoltura/default.htm

Λοιπές πληροφορίες: —